Document ID: 32010R1153
Publication Date: 2010-12-08

Title and Content:
KOMISIJAS REGULA (ES) Nr. 1153/2010
(2010. gada 8. decembris),
ar ko groza Regulu (ES) Nr. 175/2010, pagarinot to pasākumu piemērošanas termiņu, kas paredzēti, lai kontrolētu Klusā okeāna austeru (Crassostrea gigas) paaugstinātu mirstību
(Dokuments attiecas uz EEZ)
EIROPAS KOMISIJA
ņemot vērā Līgumu par Eiropas Savienības darbību,
ņemot vērā Padomes 2006. gada 24. oktobra Direktīvu 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (1) un jo īpaši tās 41. panta 3. punktu un 61. panta 3. punktu,
tā kā:
(1)
Lai apturētu slimības izplatību, ko, iespējams, izraisījusi Klusā okeāna austeru (Crassostrea gigas) vīrusa infekcija Francijā, Īrijā un Normandijas salās, tika pieņemta Komisijas 2010. gada 2. marta Regula (ES) Nr. 175/2010, ar ko īsteno Padomes Direktīvu 2006/88/EK attiecībā uz pasākumiem, lai kontrolētu Crassostrea gigas sugas austeru paaugstinātu mirstību saistībā ar austeru herpesvīrusa 1 μvar (OsHV-1 μvar) konstatēšanu (2).
(2)
Tā kā nebija skaidrs, vai šis vīruss tiešām izraisījis Klusā okeāna austeru (Crassostrea gigas) paaugstinātu mirstību, šos pasākumus pieņēma uz pagaidu laiku līdz 2010. gada 31. decembrim.
(3)
Klusā okeāna austeru (Crassostrea gigas) paaugstinātā mirstība saistībā ar OsHV-1 μvar konstatēšanu 2010. gadā turpinājās.
(4)
Ziņojumi par dalībvalstu gūto pieredzi saistībā ar programmām OsHV-1 μvar agrīnai konstatēšanai, kā arī Eiropas Pārtikas nekaitīguma iestādes atzinums par iemeslu būs pieejami tikai 2010. gada rudenī, un tie jāizvērtē, pirms var pārskatīt saskaņā ar Regulu (ES) Nr. 175/2010 pieņemtos pasākumus.
(5)
Secīgi Regulas (ES) Nr. 175/2010 piemērošanas termiņš jāpagarina līdz 2011. gada 30. aprīlim. Tādējādi attiecīgi jāgroza minētā regula.
(6)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (ES) Nr. 175/2010 8. panta otrajā daļā datumu “2010. gada 31. decembrim” aizstāj ar datumu “2011. gada 30. aprīlim”.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 8. decembrī

Classification:
Level 1 Categories: 100149
100147
100146
100156
Level 2 Categories: 100192
100190
100252
100215
100194
100250
Level 3 Categories: 2479
3584
2320
4256
3544
3156
5877
All Categories: 1755
1854
1961
2320
3584
3730
5369
623